**ΓΙΑ ΤΟΥΣ ΓΟΝΕΙΣ ΚΑΙ ΤΟΥΣ ΚΗΔΕΜΟΝΕΣ**

**Λίστα με όσα δεν πρέπει να ξεχνάτε!**

**Προστατέψτε το παιδί σας, την οικογένειά σας και το σχολείο!**

**To κυλικείο δεν θα λειτουργεί. Καλό είναι τα παιδιά να έχουν φαγητό από το σπίτι, καθώς και νερό, για να αποφύγουμε τον συνωστισμό στις βρύσες.**

Ενθαρρύνετε τα παιδιά να ακολουθούν τις παρακάτω οδηγίες του ΕΟΔΥ, που θα είναι αναρτημένες στο σχολείο, και να εφαρμόζουν τα μέτρα υγιεινής:

* Να αποφεύγουν τη στενή επαφή με άτομα που παρουσιάζουν συμπτώματα του ιού και να κρατούν αποστάσεις από τους ηλικιωμένους ή τα ευάλωτα άτομα της οικογένειας.
* Αποθαρρύνετε τα παιδιά να συνωστίζονται με πολλά άτομα (πλατείες, πάρκα, γήπεδα)
* Να βήχουν και να φτερνίζονται στον αγκώνα τους ή σε ένα χαρτομάντιλο το οποίο θα πετούν αμέσως σε κάδο απορριμμάτων.
* Να μην βάζουν τα χέρια τους στο στόμα, στη μύτη ή στα μάτια τους.
* Να πλένουν συχνά τα χέρια τους με σαπούνι και νερό για τουλάχιστον 20 δευτερόλεπτα **ειδικά πριν τη λήψη φαγητού και μετά τη χρήση της τουαλέτας.**
* **Να μην ανταλλάσσουν αντικείμενα (όπως στυλό, μολύβι, γόμα, τετράδια, κινητό τηλέφωνο, χαρτονομίσματα, κέρματα κλπ) με τους συμμαθητές τους.**
* Να κρατάνε απόσταση 1,5 μ. με τους συμμαθητές τους μέσα στην τάξη και στους άλλους χώρους του σχολείου, καθώς και με τους φίλους και γνωστούς τους έξω από το σχολείο.
* Στο διάλειμμα θα προαυλίζονται σε συγκεκριμένο χώρο ανά τμήμα , όπως αυτός θα έχει καθοριστεί.
* Κατά την επιστροφή στο σπίτι να φροντίσετε για την απολύμανση των ρούχων και των αντικειμένων (π.χ. τσάντα ) των μαθητών.

**–    Σε περίπτωση που εμφανίσουν πυρετό, βήχα αδιαθεσία ή δυσκολία στην αναπνοή να ενημερώσουν άμεσα τον/την  δάσκαλο/δασκάλα τους και τους γονείς/κηδεμόνες τους.**

* **Η χρήση της μάσκας και των γαντιών είναι προαιρετική. Όποιος επιθυμεί να κάνει το παιδί του χρήση πρέπει να το έχει προμηθεύσει.**
* **Να υπακούουν πιστά στις οδηγίες των εκπαιδευτικών .**

Κρατήστε τα παιδιά στο σπίτι αν νιώθουν άρρωστα, επικοινωνήστε άμεσα με γιατρό της πρωτοβάθμιας φροντίδας υγείας, κατά προτίμηση με γιατρό που παρακολουθεί συστηματικά τα παιδιά, και ενημερώστε το σχολείο.

Για περισσότερες πληροφορίες, υποστήριξη ή παρέμβαση μπορείτε να απευθυνθείτε στην ειδική ομάδα επιστημόνων του ΕΟΔΥ :

Για ιατρική υποστήριξη και παρέμβαση: 210 5212054, 210 5212056, 2105212058

Για ψυχολογική υποστήριξη και παρέμβαση: 215  215 6060

* **Η λήξη του διδακτικού έτους**θα είναι η **26ή Ιουνίου**. Για τους **αναπληρωτές εκπαιδευτικούς**, οι **συμβάσεις**τους θα παραταθούν έως τις 30 Ιουνίου.
* Τα **τμήματα** **σχολείων**θα λειτουργούν με **έως 15 μαθητές τη φορά**και με **1,5 μέτρο απόσταση στα θρανία**, τα οποία θα έχουν τον ίδιο προσανατολισμό. Αν οι μαθητές υπερβαίνουν τους 15, τότε το τμήμα θα διαιρείται σε 2 υπο-τμήματα, και **θα λειτουργούν εκ περιτροπής**, Δευτέρα-Τετάρτη-Παρασκευή το ένα, Τρίτη-Πέμπτη το άλλο, και την επόμενη εβδομάδα το αντίθετο. Αν οι μαθητές δεν υπερβαίνουν τους 15, τότε το τμήμα θα λειτουργεί καθημερινά.
* Στις **αίθουσες**θα υπάρχουν **αντισηπτικά**, προβλέπεται **καθαρισμός**δύο φορές την ημέρα, και κατά τη **διάρκεια** **λειτουργίας του σχολείου**και μετά το πέρας αυτού.
* προβλέπονται**διαλείμματα σε διαφορετικές ώρες**
* προβλέπεται **απαγόρευση λειτουργίας των κυλικείων**
* προβλέπεται **απαγόρευση λειτουργίας του Ολοήμερου προγράμματος**
* **προαιρετική η χρήση μάσκας και στα σχολεία και στα σχολικά**.
* Προβλέπεται φυσικός αερισμός των αιθουσών, η χρήση της μάσκας είναι προαιρετική για εκπαιδευτικούς και μαθητές (και στο σχολείο και στα σχολικά λεωφορεία).Υπάρχει ιδιαίτερη μέριμνα για εκπαιδευτικούς που εμπίπτουν στην κατηγορία ειδικών αδειών απουσίας όπως αυτές έχουν οριστεί από το Υπουργείο Εσωτερικών.
* Υπάρχει η δυνατότητα απουσίας μαθητή, στη βάση απλής υπεύθυνης δήλωσης γονέα ή κηδεμόνα περί ύπαρξης ατόμου στο σπίτι που ανήκει σε ομάδα αυξημένου κινδύνου ή που νοσεί.
* Υπάρχει η δυνατότητα για σύγχρονη εξ αποστάσεως διδασκαλία από εκπαιδευτικούς για όσους μαθητές εμπίπτουν σε κατηγορίες που δικαιολογούν την απουσία τους.

Ειδικές οδηγίες ΕΟΔΥ θα αποσταλούν τις επόμενες ημέρες σε όλες τις δομές πρωτοβάθμιας εκπαίδευσης, και σημαντικό μέρος της πρώτης ημέρας θα αφιερωθεί στην επεξήγηση των οδηγιών αυτών.